Publication: Magyar Közlöny
Issue: MK-2002-34 (Year: 2002, Number: 34)
Era: 1990-2004
Section: a 39/2002. (III. 12.) Korm. rendelethez
Paragraph Index: 309

(35) A negyedik feltétel elõírja, hogy a szellemi tulajdonjogra vonatkozó rendelkezések segítsék elõ az áruknak vagy szolgáltatásoknak a vevõ vagy annak vásárlói általi használatát, értékesítését vagy viszonteladását. A használatra vagy viszonteladásra szánt árukat vagy szolgáltatásokat általában az engedélyezõ szolgáltatja, de az is lehetséges, hogy az engedélyes egy harmadik félként fellépõ szállítótól vásárolja meg. Alapesetben a szellemi tulajdonjogra vonatkozó rendelkezések az áruk vagy szolgáltatások marketingjére vonatkoznak. Például ez a helyzet akkor, amikor egy franchise-szerzõdésben a franchise-átadó eladja a franchise-átvevõnek az árukat viszonteladás céljára, továbbá engedélyezi, hogy a franchise-átvevõ használja az õ védjegyét és know-how-ját az áruk piaci értékesítése során. Szintén a rendelet hatálya alá tartozik az az eset, amikor egy italkoncentrátum szállítója engedélyezi a vevõnek, hogy az felhígítás és palackozás után árusítsa az italt.

Source: https://magyarkozlony.hu/hivatalos-lapok/0d2ec54993e610d02f6369c49ab38cb1f1139fbb/dokumentumok/be6f0d36b696c7273a5854d57d36152b60703eea/letoltes